Plasmasprøyting

=**Plasmasprøyting - plasmaspraying**=

Plasmasprøyting er en metode for å smelte et pulver slik at det kan danne et belegg på overflaten til et metall.
====**Hovedprinsipp:** Plasmasprøyting gjøres ved at materialet som skal legges på overflaten av et basismetall, tilføres i form av pulver som så føres gjennom en lysbue sammen med en bæregass. Gassen kan være argon, hydrogen, nitrogen eller en blanding av disse. Gassen som blir sendt gjennom lysbuen går over til plasmatilstand på grunn av den kraftige oppvarmingen. Gassmolekylene ioniseres i lysbuen og forandringen til plasmatilstand medfører en kraftig volumekspansjon i gassen.====

Gasstemperaturen kan stige til mellom 10 000- 20 000ºC, avhengig av gassblandingen.


Det smeltede pulveret slås med stor hastighet mot basismaterialet hvor det dannes en binding mellom basismaterialet og belegget. Plasmasprøyting kan brukes til å smelte både metaller og keramer, inkludert de mest stabile karbidene. For å oppnå bra heft til belegget er det viktig med forbehandling av overflaten som skal belegges. Det er viktig at belegget "låser" seg mekanisk fast til overflaten. Belegget låser seg når de smeltede partiklene treffer den ru overflaten til grunnmaterialet og krymper som følge av nedkjølingen.

Det er også mulig med metallisk binding mellom belegg og underlag. Disse beleggene inneholder hovedsaklig Ni og Al, da skjer det kjemiske reaksjoner når pulveret passerer plasmastrålen. Fasene som dannes er blant annet Al2O3 og NiAl. Disse fasene danner kjemiske bindinger mellom kornene i belegget og bidrar til å øke hefteevnen.

Porøsiteten på plasmabelegg er lav, ca 1-3%. Vanligvis ligger lagtykkelsen i områdert 0,1-1,0 mm.

Fordeler ved plasmasprøyting:

 * Lav porøsitet
 * God heft
 * Stor anvendelighet (metaller og keramer)
 * Lite forurensning

Ulemper:


 * Dyrt
 * Krever stasjonært utstyr

Kilder: 1. Per Møller, Overflade teknologi, Nyt Teknisk Forlag, 1998, 275-278


 * Termisk sprøyting - Plasmasprøyting**
 * []
 * []
 * []
 * []